
МИНИСТЕРСТВО НА ОКОЛНАТА СРЕДА И ВОДИТЕ

        
РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - ВРАЦА

Представено от Калоян Георгиев Наумов, уведомление за инвестиционно предложение (ИП) за: «Изграждане на две халета за съхранение на селскостопанска техника и инвентар», в поземлен имот с идентификатор 12259.614.35, землище на гр. Враца, общ. Враца, обл. Враца,    
Във връзка с внесено в РИОСВ- Враца уведомление от: Калоян Георгиев Наумов за инвестиционно предложение (ИП) за: «Изграждане на две халета за съхранение на селскостопанска техника и инвентар», в поземлен имот с идентификатор 12259.614.35, землище на гр. Враца, общ. Враца, обл. Враца,   на основание чл.5, ал.2 от Наредбата за ОВОС, РИОСВ- Враца уведомява за следното: 

 
І. По отношение на изискванията на глава шеста, раздел трети на Закона за опазване на околната среда (ЗООС): 


Съгласно представената информация (в уведомлението като цяло) се предвижда извършване на следните дейности: 
 
Предвижда се Изграждане на две халета за съхранение на селскостопанска техника и инвентар. 

 
Всяко едно от халетата ще бъде с Разгъната застроена площ от около 1000 кв.м., с метална носеща конструкция и оградни стени от термо сандвич панели.

 
За реализацията на горепосоченото ИП ще се извърши промяна предназначението на земеделска земя за неземеделски цели. 


За целта ще се изготви на Подробен устройствен план – План за регулация и застрояване за промяна предназначението на земеделската земя и образуване от поземлен имот с идентификатор 12259.614.35 на нов Урегулиран поземлен имот със следните устройствени показатели: височина – Н до 10 м., плътност Пл до 80%, озеленяване Оз до 20% и Кинт до 2,5 в предимно производствена зона Пп, с предназначение: „за производствени и складови дейности”.

 
Реализацията на инвестиционното предложение не изисква захранване на имота с ел. енергия и вода, поради което не е необходимо присъединяването му към водопроводна и електропреносна мрежа. По време на извършване на строителството няма да се формират отпадъчни води. След изграждане на обекта – също няма да се формират отпадъчни води.

 
За обслужване на имота ще се използва съществуващата инфраструктура. Не се предвижда изграждане на нова техническа инфраструктура. Транспортният достъп ще се осъществява през поземлен имот с идентификатор 12259.614.26 – селскостопански, горски ведомствен път.


По повод гореизложеното, възложителят е уведомен, че инвестиционното предложение като цяло представлява обект по Приложение № 2 на Закона за опазване на околната среда (т. 10, б. “б”). В тази връзка съгласно чл. 93, ал. 1, т. 1 от ЗООС инвестиционното предложение подлежи на процедура по преценяване на необходимостта от извършването на оценка на въздействието върху околната среда. В съответствие с чл. 93, ал. 3 от ЗООС компетентен орган за произнасяне с решение е директорът на РИОСВ - Враца.


Възложителят е информиран, че постъпилата документация е изпратена на директора на Басейнова дирекция “Дунавски район” за изразяване на становище, съгласно изискванията на чл.4а от Наредбата за ОВОС, относно допустимостта на инвестиционното предложение спрямо режимите, определени в утвърдените планове за управление на речните басейни (ПУРБ) и планове за управление на риска от наводнения (ПУРН).  
 
Предвид полученото в РИОСВ – Враца (вх. № ОВОС-ЕО-334-4 от 06.07.2026 г.) становище на Басейнова дирекция “Дунавски район” (копие от което се предоставя за съобразяване): 

 
- След извършена проверка в публично достъпна част на Кадастрално-административната информационна система, се установи че, разглежданият имот не граничи с повърхностни водни обекти. Най-близко разположените повърхностни водни обекти се намират в посока запад, на около 150 м - ПИ 12259.614.15, гр. Враца, вид територия - Земеделска, НТП – Дере и на около 90 м, посока юг - ПИ 12259.619.16, гр. Враца, вид територия - Територия, заета от води и водни обекти, НТП – Водоем. 

 
- В ИП не се предвижда и не е пряко свързано с водовземане от повърхностни или подземни води, както и заустване на отпадъчни води в повърхностни водни обекти или в съоръжения; не се планират дейности, свързани с ползване на повърхностен и/или подземен воден обект и не се предвиждат дейности, които биха могли да доведат до замърсяване на повърхностните и подземните води. 

 
- След извършена проверка в данните налични в БДДР се установи, че ИП не попада в: 

- зони за защита за питейно – битово водоснабдяване от повърхностни води; 

- зони определени или обявени за опазване на местообитания и биологични видове, в които поддържането или подобряването на състоянието на водите е важен фактор за тяхното опазване; 

- санитарно охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и в буферни зони около съоръжения за питейно водоснабдяване без определени СОЗ; 

- зони за опазване на стопански ценни видове риби и други водни организми; район със значителен потенциален риск от наводнения. 

 
- Реализирането на ИП е  допустимо спрямо ПУРБ 2022 – 2027 г. и ПУРН 2022 – 2027 г. в ДРБУ, и спрямо Закона за водите, като няма забрани, касаещи реализацията на предвидените в ИП дейности.


ІI. По отношение на изискванията на чл.31 от Закона за биологичното разнообразие (ЗБР): 


След направената справка се установи, че мястото на реализация на ИП не попада в границите на защитени територии по смисъла на Закона за защитените територии (ЗЗТ, Обн. ДВ, бр. 133/1998 г.) и в обхвата на защитени зони съгласно Закона за биологичното разнообразие (ЗБР, Обн. ДВ, бр. 77/2002 г.). 
 
Най-близо разположената защитена зона, на 2.800 км, е BG0000166 "Врачански Балкан" за опазване на природните местообитания и на дивата флора и фауна, обявена със Заповед № РД-1031/17.12.2020г. на министъра на околната среда и водите (обн. ДВ, бр.19/05.03.2021г.).


Инвестиционното предложение попада под разпоредбите на чл. 2, ал. 1, т. 1 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС), поради което подлежи на процедура по Оценка за съвместимостта му с предмета и целите на опазване на защитените зони, по реда на чл. 31, ал. 4, във връзка с ал. 1 от Закона за биологичното разнообразие.


III.  По отношение на изискванията на Закона за водите (ЗВ):   

 
При реализирането на горепосоченото инвестиционно предложение е необходимо да се вземат предвид и да се спазват изискванията, предвидени в ЗВ, съгласно приложеното становище на БДДР – Плевен.  


Копие от писмото е изпратено до: Община Враца, обл. Враца,  БДДР  






/отговорено от РИОСВ-Враца на 09.07.2026г./

